Eka nhlawulo wo sungula wa tiko wa xidimokrasi wa 1994 eAfrika Dzonga, Frene Ginwala u hlawuriwe ku ya ePalamende. U langiwe hi khokhasi ya ANC ku va Xipikara xo sungula xa munhu xa xisati eka Yindlu ya palamende. U ve eka xiyimo lexi exikarhi ka 1994 ku fikela 2004. U tekile vutomi bya wena eka nkarhi wolowo," ku yisa Mathebula emahlweni, "u byi nyiketele ku ntshunxeka ka timbilu ta vanhu va tiko ra ka hina. U tekile xiviri xa wena u xi vekaetlhelo leswaku misava hinkwayo yi ta kuma ngati leyintshwa hikokwalaho ka wena. U tinyiketile ku dlawa, u dlawela ku fayiwa ka makhumbi ya vukhumbi bya ku chava ka vanhu. U yimile u ku dzi, exikarhi ka langavi lerikulu u lwa na ku timela ndzilo lowu a wu sunguriwile hi makhema lawaa ya lavakuoxa nyamani ku katinga swivindzi swa hina hinkwerhu. U lotile sawula ra wena u lwa nyimpi u ri karhi u heleketiwa hi ndzhuti wa wena ntsena. Hi ta ka hi nga ku nkhensi hi ku hi tshembe yini xana?